《夜坐闻新雁怀远作》
明代·朱应登

泽国秋深烟水饶，依依凉月霁层霄。一声新雁已萧瑟，万里长空方寂寥。

渐觉井梧团玉露，忽惊园柳脆芳条。閒居见尔应愁思，况是边关征戍遥。

作者简介：（1477—1526）扬州府宝应人，字升之，号凌溪。弘治十二年进士，除南京户部主事，历官陕西提学副使、云南参政。为人爽直，恃才傲物。诗宗盛唐，格调高古，与李梦阳、何景明并称十才子。有《凌溪集》。